INDIAN CURRENCY11
ఆర్థిక గణాంకాలు, ప్రపంచ మార్కెట్లే కీలకం!
ముంబై: దేశీయ స్టాక్‌ మార్కె ట్లు ఆర్థిక వ్యవస్థ స్థూల గణాంకాల ఆధారంగా నడిచే అవకాశం ఉంది. వచ్చే వారం దేశీయ మార్కె ట్లకు మూడోత్రైమాసిక జిడిపి గణాంకాలు కీలకం అవుతాయి. ఈ గణాంకాలు 28వ తేదీ విడుదలవు తాయి. స్థూల దేశీయోత్పత్తి జిడిపి 7.3శాతంగా ఉంది. మూడోత్రైమాసికంలో ఆరుశాతం లోపు ఉంది. పెద్దనోట్ల రద్దుకారణంగా జిడిపి వృద్ధి 6.2 శాతంగా మాత్రమే ఉంటుందని ఇప్పటికే పలు రేటింగ్‌ సంస్థలు అభిప్రాయపడ్డాయి. భారతీయ స్టేట్‌బ్యాంకు రీసెర్చి విభాగం 5.8శాతం మాత్రమే ఉంటుందని అంచనావేసింది. హెచ్‌ఎస్‌బిసి ఐదు శాతం వృద్ధిని లెక్కకట్టింది. కేంద్ర గణాంకాల సంస్థ సిఎస్‌ఒ అయితే 6.1శాతంగా ఉంటుందని ప్రక టించింది.
జిడిపి గణాంకాలతోపాటు మార్కెట్లను పలు ఇతరఅంశాలూ ప్రభావితంచేయనున్నట్లు నిపు ణులు చెపుతున్నారు. గడచిన వారం నికర అమ్మ కం దారులుగా నిలిచినఎఫ్‌ఐఐల పెట్టుబడుల తీరు, డాలరుతో రూపాయి కదలికలు వంటి అంశాలు సెంటిమెంట్‌కు కీలకంగా నిలుస్తాయి. గత వారాం తంలో డాలరుతో రూపాయి మారకం విలువలు రెండువారాల గరిష్టస్థాయికి చేరినసంగతి తెలిసిందే. మరోపక్క ఒపెక్‌దేశాలు ఉత్పత్తిలో కోత అమలుకే కట్టుబడినట్లు స్పష్టంచేయడంతో ముడిచమురు ధరలు మళ్లీ జోరందుకున్నాయి.
చమురుధరలు పెరిగితే దిగుమతులు బిల్లు పెరగడంద్వారా ప్రభు త్వంపై ఒత్తిడిపెరిగే అవకాశం ఉందని అంచనా. చమురుధరలుపెరిగితే దిగుమతుల బిల్లు పెరగడం ద్వారా ప్రభుత్వంపై ఒత్తిడిపెరిగే అవకా శం ఉంది. అంతర్జాతీయ మార్కెట్లలో ముడి చము రుధరలకు అనుగుణంగాపెట్రో ఉత్పత్తులధరలను ప్రభుత్వరంగ ఆయిల్‌మార్కెటింగ్‌ సంస్థలు ఈ నెలాఖరున సవరించనున్నాయి. దీనితో ఐఒసి, బిపిసిఎల్‌, హెచ్‌పిసిఎల్‌ కౌంటర్లు వెలుగులో నిలిచే అవకాశంఉంది. ఇదేవిధంగా ఎటిఎఫ్‌ధరల సవరణ కూడా అవకాశం ఉంటుంది. దీనివల్ల విమానయాన కంపెనీలషేర్లు క్రియాశీలకంగా ట్రేడ్‌ అవుతాయి. ఈ బాటలో ఆటోషేర్లపట్ల కూడా ఇన్వెస్టర్లు ఆసక్తిచూపి స్తారు. బుధవారం నుంచి ఫిబ్రవరినెల వాహన విక్రయగణాంకాలు వెల్లడి అవుతాయి.చైనా జపాన్‌, యూరోజోన్‌ తయారీరంగ పిఎంఐ గణాంకాలు వచ్చేవారం విడుదలవుతాయి.మంగవారం అమెరికా నాలుగో త్రైమాసిక జిడిపి ప్రాథమిక అంచనాలు వెల్లడి అవుతాయి. ఈగణాంకాల నేపథ్యంలో ప్రపం చ దేశాల మార్కెట్లలో నెలకొనే ధోరణులు కూడా దేశీయమార్కెట్లకు దిశానిర్దేశం చేస్తాయని చెప్పాలి.